दैनिक जागरण से बातचीत करते हुए एसोसिएट्स स्कूल एसोसिएशन के चेयरमैन राणा जगदीश, मनोज सरीन, वाइस प्रधान ज¨तदर शर्मा ने कहा कि एसोसिएट्स स्कूलों के प्रति यह फैसला पंजाब सरकार के शिक्षा के प्रसार के प्रयास के बिलकुल विरुद्ध है। एक तरफ पंजाब सरकार प्राइवेट सेक्टर को शिक्षा के योगदान देने के लिए आमंत्रित कर रही है। साथ ही शिक्षा के प्रयास में सालों से लगे प्राइवेट स्कूलों को उनके क‌र्त्तव्य से वंचित कर रही है। बार बार एसोसिएट्स स्कूलों के बारे में कहा जाता है कि ये गली मोहल्ले में खुले हुए स्कूल है। लेकिन सोचने की बात है कि किसी खली जगह पर यदि कोई स्कूल खुलता है और धीरे-धीरे उसके आसपास लोग घर बनाने शुरू कर दें और मोहल्ले बन जाएं तो क्या स्कूल वाले स्कूलों को उठा कर दूसरी, फिर तीसरी व अन्य जगह पर ले जाएं? आखिर यह स्कूल सरकार का क्या नुकसान कर रहे हैं। इन स्कूलों के पास दिखावे के लिए बड़ी बड़ी इमारतें नहीं हैं। यह स्कूल शिक्षा विभाग के सभी नियमों को पूरा करते हैं।